योग एक जीवन जीने की कला और विज्ञान: शिव
आयुषविभागके महानिदेशक डॉ. साकेत कुमार के दिशा-निर्देशन में जिला आयुर्वेद अधिकारी डॉ. सतपाल सिंह के मार्गदर्शन में आयुष चिकित्सा पद्धति का स्वास्थ्य के क्षेत्र में योगदान विषय पर 4 दिवसीय प्रशिक्षण कैंप में तीसरे दिन टीचर ने भाग लिया। कैंप मुकंदलाल नागरिक अस्पताल में चल रहा है। प्रशिक्षण शिविर में आयुष विशेषज्ञ डॉ. शिव कुमार ने बताया कि योग एक जीवन जीने की कला एवं विज्ञान है जिसको अपनाकर शारीरिक, मानसिक, अध्यात्मिक एवं सामाजिक स्वास्थ्य की प्राप्ति की जा सकती है। उन्होंने प्रशिक्षण शिविर में भाग ले रही टीचर को कहा कि आयुष पद्धति को घर-घर पहुंचाएं ताकि ग्रामीण क्षेत्रों में आयुष के बारे में जानकारी प्राप्त कर ग्रामीण जनता इससे लाभांवित हो सके। उन्होंने बताया कि इस पद्धति का उद्देश्य व्यक्ति के स्वास्थ्य की रक्षा करना और बीमार व्यक्ति को स्वस्थ बनाना है। आयुर्वेद चिकित्सा अधिकारी डॉ. रजनीश ने बताया कि हरियाणा सरकार ने आयुष पद्धति उसके फायदों को ग्रामीण जनता तक पहुंचाने के लिए विशेष प्रशिक्षण शिविर आयोजित किए जा रहे है और आयुष विभाग के द्वारा विभिन्न विभागों के प्रतिनिधियों को आयुष पद्धति के बारे जानकारी दी जा रही है।
डॉ. संगीता सांगवान एमडी पंचकर्मा ने बताया कि पंचकर्मा आयुर्वेद का महत्वपूर्ण अंग है जिसके द्वारा आंतरिक शरीर की शुद्धि कर विभिन्न प्रकार की बीमारियों से निजात दिलाई जा सकती है। हरिद्वार से आए प्राकृतिक चिकित्सा विशेषज्ञ डॉ. दीपक कुमार ने कमर दर्द से निजात दिलाने के लिए विभिन्न प्रकार के आसन प्राणायाम का प्रशिक्षण दिया। डॉ. अजय धीमान, एमडी काया चिकित्सा ने आयुर्वेद जागरूकता एवं शिक्षा विषय पर विस्तार से व्याख्यान दिया डॉ. जया शर्मा होम्योपेथिक विशेषज्ञ तथा डॉ. भावना मदान होम्योपेथिक चिकित्सा अधिकारी ने होम्योपेथिक चिकित्सा पद्धति विषय का परिचय एवं बीमारियों की जानकारी प्रदान की।
यमुनानगर | आयुषविभाग की ओर से आयोजित शिविर में बोलते वक्ता।
hin_Deva hin_Deva hin_Deva hin_Deva